**Šalčininkų r. Jašiūnų “Aušros” gimnazijos**

**DIREKTORĖS Dalios Paltanavičienės**

**2019METŲ VEIKLOS ATASKAITA**

2020-01-07 Nr. \_\_\_\_\_\_\_\_

Jašiūnai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Strateginis gimnazijos tikslas – kurti sėkmės mokyklą kiekvienam vaikui. Siekiant šio tikslo, yra susitarta dėl prioriteto – stiprinti ugdymo proceso patrauklumą ir efektyvumą, ugdymą orientuojant į laisvojo mokymo ir produktyvaus mokymosi paradigmą.Strateginio bei metinio veiklos plano įgyvendinimo **prioritetinės sritys**:1. Efektyvinant pedagoginės pagalbos teikimą, užtikrinti kokybišką ugdymą, orientuotą į mokinio **asmenybės ūgtį** ir nuolatinę individualią pažangą.
2. Kurti saugios gimnazijos modelį, skatinant aktyvų pilietiškumą ir užtikrinant saugią socialinę emocinę aplinką.

**Rezultatai bei rodikliai**:1. Metinis gimnazijos pažangumas labai geras 100%. Gimnazijoje 17% mokinių ugdosi gerais ir labai gerais pasiekimų įvertinimais.
2. **Sistemingas diagnostinių darbų planavimas ir rezultatų analizė**.
3. Tobulinta pamokos vadyba, kelta mokytojų kvalifikacija, stiprintos dalykinės ir bendrosios mokytojų kompetencijos, reikalingos šiuolaikinio gyvenimo iššūkiams priimti: visi pedagoginiai darbuotojai dalyvavo seminaruose: „Skirtingos kartos skirtingai mokosi“, „Geros savijautos receptas“, „Mokymai įgyvendinti psichoaktyviųjų medžiagų vartojimo prevencijos programą“, „Savu keliu“.
4. Glaudesnis mokytojų ir tėvų bendradarbiavimas palaikant ir skatinant mokinio individualią pažangą, **teikiant kokybiškesnę ir sistemingą individualią informaciją tėvams.**
5. Atnaujinta įgalinanti vaiką ugdytis patraukli edukacinė aplinka.

Nacionaliniai mokinių pasiekimų patikrinimų rezultatai parodė, kad **2 klasės** matematikos rezultatai 0,3 proc. aukštesni negu savivaldybės, rašymo (teksto kūrimo) 0,7 proc. aukštesni negu šalies, rašymo (kalbos sandaros pažinimo) 4,1 proc. aukštesni negu savivaldybės rezultatai.**4 klasės** pasiekimų patikrinimas parodė, kad matematikos rezultatai 22,6 proc. aukštesni nei šalies, skaitymo 27,9 proc. aukštesni nei šalies, rašymo 18,1 proc. aukštesni nei šalies, pasaulio pažinimo 33,4 proc. aukštesni nei šalies rezultatai.**6 klasės** rezultatai parodė, kad matematikos rezultatai 17,8 proc. aukštesni nei šalies, skaitymo 3 proc. aukštesni nei šalies ir rašymo 17,1 proc. aukštesni nei šalies rezultatai.**PUPP** rezultatai: lietuvių kalbos rezultatai yra 1,38 balo žemesni negu šalies vidurkis; matematikos rezultatai yra 0,28 balo aukštesni negu šalies vidurkis. **Brandos egzaminai**: lietuvių kalbos ir literatūros valstybinio brandos egzaminą laikė 8 abiturientai. Iš laikiusių – 1 mokinys gavo 86-99 balų intervale ir 3 mokiniai gavo 16-35 balų intervale. Istorijos valstybinio brandos egzamino rezultatai: iš 4 laikiusių istorijos valstybinį brandos egzaminą – 3 mokiniai išlaikė 16-35 balų intervale, 1 mokinys 36-85 balų intervale. Užsienio kalbos (anglų) valstybinio brandos egzaminą laikė 4 abiturientai: 1 mokinys išlaikė 86-99 intervale, 2 mokiniai išlaikė 36-85 balų intervale ir 1 mokinys išlaikė 16-35 balų intervale. Užsienio kalbos (rusų) valstybinį brandos egzaminą laikė 8 abiturientai – 3 išlaikė 36-85 balų intervale ir 4 mokiniai 86-99 balų intervale ir 1 mokinys gavo 100 balų įvertinimą. Matematikos valstybinio brandos egzamino rezultatai iš 7 laikiusių – 1 mokinys išlaikė 36-85 balų intervale ir 3 mokiniai išlaikė 16-35 balų intervale. Biologijos valstybinį brandos egzaminą laikė 1 mokinys, išlaikė 16-35 balų intervale.Mokinių apklausos duomenys (IQES mokinių apklausa 2019) parodė, kad 79 proc. mokinių pripažįsta, kad per du paskutinius mėnesius nesijuokė, nesišaipė, ir 64 proc. teigia, kad iš jų mokykloje niekas nesijuokė, nesišaipė. Tėvų, globėjų apklausos (IQES apklausa 2019) duomenys parodė, kad 100proc. tėvų teigia, jog jų vaikas per du paskutinius mėnesius nesijuokė, nesišaipė, ir 74 proc. teigia, kad iš jo vaiko mokykloje niekas nesijuokė, nesišaipė. Mokinių apklausos (IQES apklausa 2019) duomenys rodo, kad 95 proc. mokinių teigia, kad jiems yra svarbu mokytis, 89 proc. mokinių teigia, kad jie skatinami bendradarbiauti, padėti vieni kitiems, 81 proc. mokinių teigia, kad mokytojai padeda jiems pažinti savo gabumus ir pomėgius, 79 proc. mokinių teigia, kad mokykloje atsižvelgiama į mokinių nuomonę, apsvarstomi teikiami pasiūlymai, ir 74 proc. pritaria, kad mokykloje organizuojama socialinė ir visuomeninė veikla yra įdomi ir prasminga (tėvų, pritarusių šiam teiginiui, skaičius – 70 proc.). Mokiniai aktyviai dalyvavo 2019 m. olimpiadose ir konkursuose, laimėjo prizines vietas šiose olimpiadose ir konkursuose: anglų kalbos olimpiada **– I vieta**; lietuvių gimtosios kalbos olimpiada – **III vieta**, technologijų olimpiada – **dvi I-osios vietos**, anglų kalbos konkursas- **IIIvieta**; lietuvių kalbos ir literatūros olimpiada – **III vieta**, rajoninis diktantų konkursas „Rašau be klaidų 2019“: anglų kalba – **I vieta**, vokiečių kalba – **I, II, III vieta**, rusų kalba **– III vieta**.Šalčininkų rajono mokyklų žaidynių mažojo futbolo 5x5 varžybos- **I vieta**; Šalčininkų rajono mokyklų žaidynių lengvosios atletikos bėgimo rungtyje **- I vieta, II vieta**, Šalčininkų rajono mokyklų žaidynių berniukų krepšinio varžybų nugalėtojai **– I vieta**, Šalčininkų rajono mokyklų žaidynių Šachmatų varžybų nugalėtojai **– I vieta**. Mokiniai aktyviai dalyvavo verslumo ugdymo projekte ir įkūrė gimnazijoje dvi MMB bendroves: „Musicdegout“ ir „Gaminiai iš medžio“. MMB bendrovė ,,Gaminiai iš medžio‘‘ įvertinti kaip geriausia rajone. |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |
| --- | --- | --- |
|  |  |  |

|  |
| --- |
|  |

|  |  |  |
| --- | --- | --- |
|  Metų užduotys(toliau - užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 1.1.Inicijuoti pagalbos mokytojui ,,Kolega-kolegai“ teikimą įsisavinant šiuolaikinės pamokos metodinius reikalavimus ir turimas mokykloje mokymo priemones. | Kiekvienas dalyko mokytojas pristatys vieną šiuolaikinę pamoką per mokslo metus, kurioje panaudos šiuolaikines mokymosi priemones, turimas mokykloje, ir apsilankys keliose kolegų pamokose, mokės argumentuotai pristatyti savo pamoką ir analizuoti kolegos pamoką pagal mokykloje patvirtintą pamokos stebėjimo protokolą. | Per mokslo metus sudarytos sąlygos stebėti 2-3 kolegų atviras veiklas. Kolegų nuomone, stebėtos veiklos buvo informatyvios, darbingos, aktyvių metodų gausa, integruodami mokomuosius dalykus, diferencijuodami medžiagą pagal mokinių gebėjimus, mokytojai pamokose įgyvendino iš(si)keltus uždavinius, ugdė mokinių bendrąsias kompetencijas ir vertybines nuostatas. Tai dalijimasis gerąja patirtimi, mokymasis vieni iš kitų. Vyko netradicinės pamokos „Kalendorinės šventės ir tautosaka“, „Kūrybinės dirbtuvės“, ,,Sveikas ir aktyvus gyvenimo būdas“. Atviros pamokos muzikos „Perkusijos pasaulis“ ir integruota geografijos – muzikos pamoka „Kelionė po pasaulio ir muzikos žemynus“. Jašiūnų dvaro sodyboje vyko integruota lietuvių kalbos ir literatūros, istorijos, muzikos, šokio ir užsienio kalbos pamoka „Pas Balinskius“. Per edukacinius užsiėmimus vykusius per „Rudenėlio šventę“, „Kovo 11-osios“, „Vasario 16-osios“, ,,Baltojo Angelo popietę“ buvo skatinama veikla siejama su mokinių gyvenimo patirtimi, ugdant realiam gyvenimui aktualius mąstymo ir veiklos gebėjimus. Mokiniai aktyviai dalyvavo verslumo ugdymo projekte ir įkūrė gimnazijoje dvi MMB bendroves : „Musicdegout“ ir „Gaminiai iš medžio“. |
| 1.2. Parengti mokykloje ,,Pagalba gabiems mokiniams“ pagalbos teikimo ir mokinių skatinimo naują tvarką. | Teikti gabiems mokiniams individualią pagalbą-individualias konsultacijas, pokalbius, teikti būtiną mokiniams informaciją pagal jų poreikius ir kompetencijas. | Ypatingų gabumų turintiems mokiniams kuriami specialūs ugdymosi iššūkiai ir ugdymo(si) būdai. Gabūs mokiniai turi galimybių realizuoti savo gebėjimus dalyvaudami įvairių dalykų konkursuose, olimpiadose, projektinėje veikloje ir užimdami prizines vietas „garsina“ gimnazijos vardą.Mūsų gimnazijos gabių mokinių valstybinių brandos egzaminų rezultatai siekia nuo 40 iki 80 balų.Mokinių skatinimo tvarkoje svarbiausias uždavinys -pastebėti ir įvertinti kiekvieno mokinio pastangas ir pasiekimus, laimėjimus ir ženklią pažangą, mokinius skatinti kurti naujas savo pasiekimų strategijas.Pažangiausi mokiniai yra įvertinti ir pastebėti – jiems įteikiami Padėkos raštai, organizuojamos išvykos ir mokomosios ekskursijos, jų portretai puikuojasi Garbės lentoje. |
|  |  | Mokiniai aktyviai dalyvavo 2019 m. olimpiadose ir konkursuose, laimėjo prizines vietas šiose olimpiadose ir konkursuose: anglų kalbos olimpiada – I vieta; lietuvių gimtosios kalbos olimpiada – III vieta, technologijų olimpiada – dvi I-osios vietos, anglų kalbos konkursas - III vieta; lietuvių kalbos ir literatūros olimpiada – III vieta, rajoninis diktantų konkursas „Rašau be klaidų 2019“: anglų kalba – I vieta, vokiečių kalba – I, II, III vieta, rusų kalba – III vieta. Šalčininkų rajono mokyklų žaidynių mažojo futbolo 5x5 varžybos - I vieta; krepšinio I vieta, Šalčininkų rajono mokyklų žaidynių lengvosios atletikos bėgimo rungtyje - I vieta, II vieta. Mokiniai aktyviai dalyvavo verslumo ugdymo projekte ir įkūrė gimnazijoje dvi MMB bendroves : „Musicdegout“ ir „Gaminiai iš medžio“. |
| 1.3.Skatinti ugdymo turinio individualizavimą, diferencijavimą, pereinant prie kiekvieno mokinio ugdymo turinio personalizavimo. | Skirti dar didesnį dėmesį ugdymo turinio diferencijavimui ir individualizavimui.  | Pamokų metu didžiausias dėmesys yra skiriamas ugdymo turinio diferencijavimui ir individualizavimui pagal skirtingus mokinių poreikius, todėl yra skirtos konsultacinės pamokos ugdymo(-si) spragų turintiems mokiniams, užsienio kalbos (anglų) ir lietuvių kalbos ir literatūros, matematikos papildomos pamokos.Atsižvelgiant į mokinių gebėjimus ir poreikius mokytojai veda individualias konsultacijas. Gimnazijoje sudarytos laikinos grupės ir dalykų moduliai: literaūros kūrinio suvokimo aspektai ir interpretavimo galimybės, punktuacija, kūrybinis rašymas, etnokultūra, sveika gyvensena, matematikos praktikumas, rašymo įgūdžių tobulinimas, įdomioji fizika, fizikos kompleksiniai ir skyriaus rinktiniai uždaviniai, teksto kūrimas ir rašymas, rinktiniai matematikos skyriai, įdomioji matematika, gamtos mokslas, sveika gyvensena, pirmieji žingsniai į gramatiką, rašybos įgūdžių formavimas, mokomės rašyti be klaidų, matematikos labirintuose, geomorfologija, verslumo ugdymas, teksto suvokimas ir kūrimas. |
| 1.4. Sudaryti tinkamas sąlygas aktyvesniam tėvų ir mokytojų bendradarbiavimui. | Teikti sistemingiau informaciją apie ugdymo proceso organizavimą gimnazijoje, vaikų ugdymosi poreikius, pasiekimus, pažangą, mokyklos lankymą ir elgesį, organizuojant pedagoginį ir psichologinį tėvų švietimą. | Ypatingas dėmesys skiriamas tėvų įtraukimui į ugdymo procesą ir mokyklos gyvenimą. Viena iš svarbiausių sėkmingo bendradarbiavimo su tėvais sąlygų yra efektyvi komunikacija. Ji vyksta ne tik tradiciniais būdais, bet ir pasinaudojant socialiniais tinklais,viešąja erdve.Mokykloje organizuojama atvirų durų diena, kur vykdoma individuali informacija tėvams, kai mokytojai bendrauja su tėvais, jiems teikiant informaciją apie mokinio pažangą, išklausomi tėvų lūkesčiai. Individualių pokalbių metu kuriamas prasmingas dialogas.I, II, III trimestro pabaigoje vyksta klasių susirinkimai.Tėvai jaučiasi užtikrinti mokykloje, įtraukiami į veiklų organizavimą, drausmės klausimų sprendimus. |
| 1.5. Užtikrinti kokybišką internetinės svetainės informacijos talpinimą. | Siekti, kad gimnazijos internetinės svetainės paskirtis būtų - skleisti aktualiausią informaciją apie gimnazijos funkcijas, struktūrą, veiklą, mokinių pažintinius, kultūrinius renginius ir edukacines – mokomąsias išvykas ir užsiėmimus. | Gimnazijos internetinėje svetainėje nuolat talpinama mokykloje vykstantys renginiai, kultūrinės – edukacinės išvykos. Planavimo dokumentai, veiklos ataskaitos sistemingai atnaujinamos. Pati aktualiausia informacija talpinama įvykusio renginio dieną internetinėje svetainėje su nuotraukomis ir redakcijomis. |

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1.Inicijuoti pagalbos mokytojui ,,Kolega-kolegai“ teikimą įsisavinant šiuolaikinės pamokos metodinius reikalavimus ir turimas mokykloje mokymo priemones. | Kiekvienas dalyko mokytojas pristatys vieną šiuolaikinę pamoką per mokslo metus, kurioje panaudos šiuolaikines mokymosi priemones, turimas mokykloje, ir apsilankys keliose kolegų pamokose, mokės argumentuotai pristatyti savo pamoką ir analizuoti kolegos pamoką pagal mokykloje patvirtintą pamokos stebėjimo protokolą. | Per mokslo metus sudaryti sąlygas stebėti 2-3 kolegų atviras veiklas. Kolegų nuomone, stebėtos veiklos, kuo informatyvesnės, darbingos, aktyvių metodų gausa, integruodami mokomuosius dalykus, diferencijuodami medžiagą pagal mokinių gebėjimus, mokytojai pamokose įgyvendins iš(si)keltus uždavinius, ugdys mokinių bendrąsias kompetencijas ir vertybines nuostatas. Tai dalijimasis gerąja patirtimi, mokymasis vieni iš kitų. Vyks netradicinės pamokos, kurios bus siejamos su mokinių gyvenimo patirtimi, ugdant realiam gyvenimui aktualius mąstymo ir veiklos gebėjimus. Bus vedamos integruotos muzikos, istorijos, lietuvių kalbos ir literatūros, šokio pamokos, teatralizuota literatūros ir istorijos pamoka „Lietuviško žodžio tremtiniai“, integruota tikybos ir kūno kultūros pamoka, integruota istorijos ir muzikos pamoka IIG klasei „Laisvės kovų atspindys lietuvių dainose“, integruota lietuvių kalbos ir literatūros ir istorijos pamokas „Atmintis gyva, nes liudija“. Mokiniai aktyviai dalyvaus verslumo ugdymo projektuose.  |
| 9.2. Nuosekliai kurti saugios gimnazijos modelį, skatinant aktyvų pilietiškumą, užtikrinant saugią socialinę emocinę aplinką. | Sistemingai ugdyti kompetencijas ir įgūdžius: savimonę, savitvardą, socialinį sąmoningumą, bendravimą ir bendradarbiavimą, sprendimų priėmimą ir t.t.Atlikti tyrimą gimnazijos socialinei emocinei aplinkai nustatyti.Nuosekliai įgyvendinti prevencines programas. | Prevencinėse programose „Savu keliu“, „Įveikiame kartu“ dalyvaus 175 mokiniai ir klasių vadovai bei dalykų mokytojai. Prevencinių programų įgyvendinimas bus įtrauktas į klasių valandėlių ir mokomųjų dalykų programų turinį. Gimnazijoje bus atliktas naujai atvykusių mokinių adaptacijos ir mikroklimato tyrimas, bus aptartos priemonės mikroklimatui mokinių savijautai gerinti: stiprinti mokinių valią, pasitikėjimą savimi, kelti savivertę, skatinti mokinius turėti stiprią motyvaciją ir ugdymosi strategijas. |
| 9.3. Sukurti mokinių kūrybiškumą stimuliuojančią aplinką. | Visas gimnazijos bei už jos ribų tinkamas erdves pritaikyti mokinių saugiai veiklai, ugdančiai kūrybiškumą ir estetinį suvokimą. | Kiekvienas mokytojas per mokslo metus praves dvi pamokas netradicinėje aplinkoje. Gimnazijos biblioteka ir skaitykla pritaikytos tiek individualiam darbui, tiek darbui grupėmis ar pamokų vadybiniam organizavimui: yra kompiuteriai, interneto ryšys. Pradinių klasių mokiniams lietuvių kalbos ir literatūros pamokos 2 kartus per mėnesį vyks gimnazijos bibliotekoje ir skaitykloje.Retorikos pagrindų pamokos vyks aktų salės scenoje.Dailės ir technologijų kūrybinius darbus eksponuosime pritaikytose gimnazijos viešose erdvėse – visų aukštų foje ir koridoriuose.Dalis suplanuotų pamokų vyks netradicinėje aplinkoje ir mokiniams bus skiriamos grupinės arba individualios užduotys. Vyks integruotos pamokos lietuvių kalbos ir literatūros – istorijos, technologijų – matematikos, istorijos- muzikos pamokos. |